cyanic-selkie/wikianc huggingface dataset:
Aura (maanviljely)
Kääntöaura
1760-luvulla valmistettiin valurantaisella kääntösiivellä varustettuja kaksikurkisia auroja sekä skotlantilaisen suunnittelija James Smallin tehtaassa että Carl Georgin tehtaassa Ängetolftassa. Kolmas tyyppi oli ultunalainen kääntöaura, joka sai palkinnon Pariisin maailmannäyttelyssä vuonna 1855. Vuodesta 1850 lähtien Mustialan maatalousoppilaitoksessa tehtiin Smallin kehittämän auramallin mukaan suunniteltuja puurunkoisia yhden hevosen vedettäviä kääntöauroja. Vuonna 1858 Fiskarsin takomanufaktuuri otti auran mallistoonsa.
Kääntöauralla oli suuri merkitys. Kynnettäessä aura irrotti maan viiluksi ja käänsi sen, jolloin viilut murtuivat. Niiden väliin jäi rakoja, ja huokoinen maa päästi kasvien juuret etenemään helpommin kuin tiivis, kyntämätön maa. Huokoset saattoivat myös varastoida vettä. Kun maasta tuli kuohkeampaa, se vilkastutti pieneliötoimintaa, josta syntyi kasveille käyttökelpoisia ravinteita. Kyntämällä saatiin mullatuksi myös kasvinjätteet ja karjanlanta. Kasvinjätteet nostivat muokkauskerroksen humuspitoisuutta, ja karjanlannan multaaminen hidasti typen haihtumista.
Modernit aurat
Sänkikyntö eli 'on-land' kyntö on kehitetty kyntövaon pohjan tiivistymisen ehkäisemisen ja koneen vetopidon parantamisen vuoksi. Siinä auran kiinnityspiste sallii ensimmäisen viilun tekemisen kyntötraktorin pyörän tai telan ulkopuolelle, kun taas tavanomaisella auralla pyörä on edellisen vedon kyntövaossa. Kun pyörän on oltava vaossa, sen leveys rajoittuu kyntövaon leveyden mukaan. Peltomaan tiivistymisen ehkäisemiseksi ja vetopidon maksimoimiseksi olisi toivottavaa käyttää aina mahdollisimman leveitä pyöriä. Sänkikynnössä ei ole mitään esteitä jopa paripyörien käyttämiselle.
Aiheesta muualla
Videoita kyntötyöstä Auravalmistajia
Versailles’n rauha
Myöhemmin historioitsijat ovat olleet yhtä mieltä siitä, että Versailles’n rauha ei ratkaissut Euroopan ongelmia. Versailles’n rauhansopimuksella kylvettiin toisen maailmansodan siemen ja se on pääasiallinen toisen maailmansodan syy. Kansainliitto perustettiin, mutta Yhdysvaltain senaatti äänesti jäsenyyttä vastaan.
Ballistinen ohjus
IRBM, ICBM, ydinohjus
Termiä käytetään nykyään pääosin keskimatkan (Intermediate Range Ballistic Missile, IRBM) ja mannertenvälisistä (Intercontinental Ballistic Missile, ICBM) ohjuksista, jotka lentävät lähiavaruuteen asti ja poltettuaan polttoaineensa seuraavat ballistista rataa painovoiman vetämänä kohteeseensa.
Beagle-harrier
Beagle-harrier on ranskalainen koirarotu, joka on alkanut saavuttaa suosiota kotimaassaan, mutta on lähes tuntematon sen ulkopuolella. Vuonna 2018 se oli Ranskassa 18. suosituin paikallinen rotu - listauksessa se on 19. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi.
Ulkonäkö
thumb|250px|Beagle-harrier näyttelyssä. Beagle-harrier on keskikokoinen, normaalirakenteinen, ketterä, sopusuhtainen ja tarmokas koira. Pää on keskivahva. Kallo on suhteellisen leveä, niskakyhmy vähäinen. Kuononselkä on melko suora, otsapenger ei korostunut. Kuono ja kallo ovat suunnilleen yhtä pitkät. Kirsu on musta. Silmät ovat tummat, ilme eloisa, avoin ja älykäs. Korvat ovat riippuvat, melko lyhyet, keskileveät ja silmälinjan tasolle kiinnittyneet, keskiosastaan pyöristyneet. Kaula on yläosastaan hieman kaartuva, rintakehä syvä. Selkä on kiinteä, lyhyt ja lihaksikas, lanne lihaksikas, vahva ja mahdollisesti hieman kaartuva. Vatsaviiva on melko suora. Eturaajat ovat suorat ja vahvat, reidet täyteläiset, pitkät ja lihaksikkaat, kintereet matalat. Käpälät ovat tiiviit, päkiät lujat ja paksut. Liikkeet ovat eloisat, joustavat ja vaivattomat. Karvapeite on melko lyhyt, tiheä ja sileä. Väritys on tricolor eli kolmivärinen - käytännössä kellanruskea mustalla manttelilla ja valkoisin merkein. On kuitenkin olemassa myös harmaita yksilöitä, joten tricolor voi olla myös kellanruskea-harmaa-valkoinen. Säkäkorkeus on 45–50 cm.
Luonne ja käyttäytyminen
Beagle-harriereita pidetään erinomaisina metsästyskoirina. Ranskassa on edelleen pieniä beagle-ajueita, mutta näyttelyissä rotu on hyvin harvinainen.
Corpus Hippocraticum
Luettelo teoksista
Luokka IV – Hippokrateen koulukunnan kirjoitukset, Hippokrateen aikalaiset tai oppilaat
Luokka IX – joukko tutkielmia, katkelmia ja kokoomateoksia, joita kukaan antiikin aikainen kriitikko ei lainaa
Luokka X – nykyisin kadonneet teokset, jotka ovat kuuluneet kokoelmaan
Utahinkauppiasrattu
Lisääntyminen
Poikaset syntyvät sokeina ja kuuroina. Poikaset saavat kuulokyvyn noin 12 päivän kuluttua ja näköaistin noin 14 päivän kuluttua. Ne alkavat syödä kiinteää ravintoa 10–24 vuorokauden ikäisinä, ja naaras lopettaa imettämisen, kun ne ovat noin 35 päivän ikäisiä.
Macintosh IIcx
thumb|Macintosh IIcx -tietokonetta varten suunniteltu kotelo voidaan sijoittaa vaaka- tai pystyasentoon. Macintosh IIcx on Applen 7. maaliskuuta 1989 julkaisema tietokone, joka oli pienikokoisempi ja edullisempi versio puoli vuotta aiemmin julkaistusta Macintosh IIx -mallista. IIx:n verrattuna Macintosh IIcx oli hiljaisempi ja sen kotelo oli pienempi, sillä järjestelmä sisälsi vain kolme NuBus-liitäntää. Samaa koteloa käytettiin myös Macintosh IIci ja Quadra 700 -malleissa. Macintosh IIcx:n tuotanto lakkautettiin 11. maaliskuuta 1991.
Peloponnesos
Esihistoria ja antiikki
Antiikin ajalla, jolloin Peloponnesos oli pääasiassa doorilaista aluetta, niemimaan merkittävimpiä keskuksia olivat muun muassa Sparta, Argos, Korintti ja Messene sekä Elis, joka järjesti Olympian kisat. Vielä Homeros käytti koko niemimaasta Argoksen nimeä. Nimi Peloponnesos esiintyy ensimmäisen kerran Homeerisessa hymnissä Apollonille ja osoittaa, että niemimaata pidettiin tuolloin saarena. Niemimaan muotoa verrattiin usein plataaninlehteen. Alueen kaupunkivaltiot olivat usein keskenään sodassa. Peloponnesolaiset perustivat siirtokuntia erityisesti niin kutsutun Suur-Kreikan alueelle Italiaan ja Sisiliaan. Peloponnesoksen merkittäviä kulttipaikkoja olivat Olympian lisäksi muun muassa Epidauroksen Asklepieion, Heraion, Isthmia, Nemea ja Bassai sekä Athene Alean temppeli.
Keskiajalta nykyaikaan
Keskiajalla niemimaa tunnettiin nimellä Morea (Μωρέας tai Μωριάς), mikä on johdettu alueella kasvaneista mulperipuista (mouriá). Bysantin vallan aikana alueen keskus oli Mystras. Frankit valloittivat niemimaan 1200-luvulla ja siitä tuli osa Akhaian ruhtinaskuntaa. Myöhäisbysanttilaisella kaudella 1300–1400-luvuilla niemimaa muodosti Bysantin kruununperillisen hallitseman Morean despotaatin. Osmanit valtasivat niemimaan vuosina 1446–1460. Venetsialaiset pitivät valtaa suurella osalla aluetta vuosina 1687–1715.
Kevin Eastman
Teini-ikäiset mutanttininjakilpikonnat
Menestyksen myötä sarjakuvaa julkaistiin aina vuoteen 1993 saakka, jonka jälkeen se kärsi alhaisista myynneistä. Lopulta Image Comics tarjoutui pelastamaan sarjan ja kustansi sarjakuvaa vuosina 1996–1999. Eastman teki vielä vuonna 1994 Casey Jonesista kaksi numeroa kestäneen minisarjakuvan Miragelle. Kaksi vuotta myöhemmin hän teki yhdessä Simon Bisleyn kanssa ja Image Comicsin kustantamana neliosaisen Bodycount -sarjakuvan, joka jäi myös Eastmanin viimeiseksi Turtles sarjakuvaksi. Hän oli myös vuosina 1997–1998 esitetyn Ninja Turtles: The Next Mutation televisiosarjan tuotannossa mukana, kun Laird piti taukoa. Sittemmin Eastman ei niinkään välittänyt Turtlesien tekemisestä vaan keskittyi enemmän omistamaansa Heavy Metal -sarjakuvaan. Hänellä oli vuoden 2000 vaihteessa työn alla Heavy Metal 2000 animaatioelokuva ja asuessaan Los Angelesissa Eastman päätti myydä suurimman osan omistuksestaan Mirage-yhtiölle 1. kesäkuuta 2000. Vuosia myöhemmin hän myi lopulta kaikki omistusoikeutensa Mirage Studiosille ja Peter Lairdille 1. maaliskuuta 2008. Sittemmin Eastman on ollut tyytyväinen kuinka Turtlesit ovat palanneet takaisin sarjakuvaksi ja television, sekä elokuvien pariin.
Hondurasin ilmavoimat
Hondurasin ilmavoimat on Hondurasin asevoimien ilmapuolustuksesta vastaava osa. Ne ovat toimineet lähes 80 vuotta. Ilmavoimilla on kolme tukikohtaa, jotka on nimetty varhaisten sotasankareiden mukaan: Armando Escalón Espinal (perustettu 1969), Héctor Caraccioli Moncada ja Hernan Acosta Mejia.
Ensimmäiset lentokoneet hankittiin 1920-luvulla. Kalustoa täydennettiin toisen maailmansodan aikana, kun Honduras oli julistanut sodan akselivalloille. Kalustoa uusittiin 1957 Nicaraguaa vastaan käydyn rajaselkkauksen jälkeen sekä vuoden 1969 jalkapallosodassa. 1970-luvulta alkaen uusia koneita on ostettu Yhdysvalloista ja Israelista.
Luonteita
Historia
Theofrastoksen kokoamat kuvaukset muodostavat ensimmäisen säilyneen yrityksen kuvata ihmisten luonteita järjestelmällisesti. Jotkut pitävät teosta itsenäisenä työnä; toiset taas uskovat Theofrastoksen kirjoittaneen kuvaukset aikojen kuluessa, ja että ne olisi koottu ja toimitettu hänen kuolemansa jälkeen; toiset taas pitävät teosta osana suurempaa systemaattista työtä. Teoksen tyyli on kuitenkin viimeksi mainittua teoriaa vastaan.
John O’Hurley
O’Hurley on julkaissut myös kaksi kirjaa:
Buddy DeFranco
thumb|Buddy DeFranco Boniface Ferdinand Leonard ”Buddy” DeFranco (17. helmikuuta 1923 Camden, New Jersey – 24. joulukuuta 2014 Panama City, Florida ) oli yhdysvaltalainen klarinetisti.
Tavarajuna
Kiitotavarajuna
Kiitotavarajunat ovat pääasiassa suurten risteysasemien välillä tai suurten asiakkaiden eri toimipisteiden välillä kulkevia tavarajunia. Junien kokoonpanossa on tällöin kalusto-, pituus- ja painorajoituksia. Rajoituksien tarkoitus on mahdollistaa junan nopea kulku turvallisuudesta tinkimättä. Kiitotavarajunien paino pyritään pitämään kohtuullisena, jotta varmistetaan junan suuri keskinopeus.
Prince of Persia (elokuva)
Prince of Persia: The Sands of Time on tällä hetkellä toinen Walt Disney Picturesin elokuva, jonka ikäraja on PG-13 (ensimmäisen ollessa Pirates of the Caribbean -elokuvasarja). Vaikka elokuva perustuu The Sands of Time -peliin, siinä on elementtejä myös Warrior Within ja The Two Thrones -jatko-osista.
Juoni
Elokuvan alussa kerrotaan kuinka köyhästä katulapsesta, Dastanista, tulee Persian prinssi. Tämän jälkeen Dastan ja hänen prinssi-veljiensä Tus ja Garsiv hyökkäävät joukkoineen "Pyhään kaupunkiin" Alamutiin. Hyökkäyksen syynä on se, että persialainen vakoilija on nähnyt siellä asepajan, jossa valmistetaan miekkoja viholliselle. Persialaisten vallattua kaupungin Dastan saa käsiinsä erikoisen tikarin, jota yritetään kuljettaa salaa pois kaupungista. Ennen kuin Dastan ehtii selvittää tikarin tarinan, hänen isänsä, Persian kuningas, saapuu kaupunkiin ja suuret juhlat alkavat. Juuri ennen juhlia vanhin prinssi ja Dastanin isoveli Tus antaa Dastanille eräänlaisen kaavun, jotta tämä voisi antaa sen kuninkaalle lahjana. Juhlissa kuningas vastaanottaa lahjan ja laittaa kaavun päälleen. Yhtäkkiä kaapu alkaa polttaa kuninkaan ihoa, eikä kukaan saa sitä pois. Lopulta kuningas kuolee, ja Dastan joutuu pakenemaan henkensä edestä veljiensä luullessa häntä murhaajaksi. Apunaan nuorella prinssillä on Alamutin kaunis mutta itsepäinen prinsessa Tamina. Yhdessä he pakenevat kaupungista, ja vähitellen tikarin tarina ja kuninkaan kuolema alkavat selvitä Dastanille.
Kielirele
Käyttö muistilaitteena
Muutamia miljoonia kielireleitä käytettiin 1930–1960-luvuilla muisteina Bell Systemin sähkömekaanisissa puhelinkeskuksissa. Usein käytettiin useita kielireleitä, joiden yksi magneettikytkin salpasi releen, ja muut olivat ohjaus- tai mustikäytössä. Suurin osa ristikytkinten kielireleistä pakattiin viiden ryhmiin 1940-1970-luvuilla. Tällainen "kielirelepakkaus" pystyi tallentamaan yhden desimaaliluvun, joka koodattiin kaksi viidestä -koodilla (10 vaihtoehtoa) käyttämällä lankajousireleohjausta helppoa kelpoisuuden tarkastusta varten.
AK-47
Nykyisin AK-47:n rakenteeseen perustuvat rynnäkkökiväärit ovat maailman yleisimpiä aseita. Sitä ja sen kopioita on rakennettu arviolta sata miljoonaa kappaletta. AK-47-tyyppisten aseiden suosio perustuu niiden rakenteelliseen varmatoimisuuteen, helppoon huollettavuuteen ja edullisuuteen.
Sturmgewehr 44 ja AK-47
Kaliiperi, mekanismi ja mitat ovat toiset, mutta ohjaavat periaatteet ovat samoja. Näitä ovat kaasumäntätoimisuus, keskitehoinen kaliiperi, kompakti koko verrattuna siihen asti käytettyyn standardikivääriin, sarjatuli- ja kertatulimahdollisuuden valinta. Keskeisin ero on lukko, joka Stg 44:ssä on niin sanottu kippilukko, kun taas AK:n lukko on pyörähtävä.
Pohjansiilikäs
Koko ja ulkonäkö
Toukka on karvainen, täysikasvuisena 50–55 mm pitkä. Kotelo on 20–25 mm pitkä ja huomattavasti sitä suuremman, päärynänmuotoisen kotelokopan ympäröimä.
AK-47
AK-47 massatuotantoon
Asetta työstettiin vielä kilpailun voittamisen jälkeenkin vuonna 1948 suunnittelutoimistoissa ennen massatuotantoa ja paranneltu ase valittiin armeijan vakioaseeksi kesällä 1949. Aseen tarkkuutta ei voitu parantaa. Lopullisesti AK-47 hyväksyttiin massatuotantoon vuonna 1949. Vaikka Neuvostoliitossa kehitettiinkin AK-47:stä hieman tarkempi ja halvempi Korobov TKB-517, AK-47 jäi vakioaseeksi.
Pohjansiilikäs
Ravintokasvi
Toukka on polyfagi ja syö mm. raitaa (Salix caprea), verkkolehtipajua (Salix reticulata) sekä vaivaispajua (Salix herbacea), mutta on kasvatuksessa suosinut voikukkaa (Taraxacum) ja ratamoita (Plantago).
Pyhä Yrjö
Pyhä suurmarttyyri Georgios Voittaja ortodoksisessa kirkossa
pienoiskuva|Novgorodin koulu, P. Georgios Voittaja, ikoni 1400-luku pienoiskuva|Yksi vanhimmista säilyneistä Pyhä Georgios Voittaja taistelee lohikäärmettä vastaan -aiheisista [[freskoista  on Pyhän Georgios Voittajan kirkossa Staraja Ladogan eli Vanha-Laatokan kylässä. Maalattu noin vuonna 1167.]] Ortodoksisessa kirkossa suurmarttyyri Georgios Voittaja on kunnioitetuimpia sotilaspyhiä etenkin Kreikassa ja Venäjällä. Georgios-nimi tulee kreikkalaisista sanoista ge ’maa’ ja ergon ’työ’ ja merkitsee talonpoikaa. pienoiskuva|vasen|Pyhä Georgios Voittaja, ortodoksinen elämäkertaikoni
Georgios Voittaja ikoneissa
Pyhä Georgios Voittaja taistelee lohikäärmettä vastaan -aiheista ikonia käytettiin Venäjän kirkon lähetystyössä 1300-luvulta alkaen pohjoisilla metsäseuduilla. Ratsastuskuvauksissa hevonen symboloi Jumalan asettamaa hengellistä ratsua. Kertomus ei kuvaa historiallista tapahtumaa vaan kuoleman jälkeistä ihmetekoa, ja kuva on marttyyriuden symboli, jossa Kristus siunaa Georgiosta. Keihäs, joka tulee taivaasta ja lyö maahan pakanuuden ruhtinaan, ei ole surman ase vaan risti. Taistelun jälkeen paha sidotaan, ja se on kirkon hallinnassa sakramenttien kautta. Georgioksen taistelu lohikäärmettä vastaan kuvaa myös ihmisen taistelua omaa syntistä minäänsä vastaan. Pyhä Georgios Voittaja muistuttaa siitä, että pahan kukistaminen on syytä alkaa omasta itsestä.
Nimikkopyhä ja muistopäivät
Yrjön päivä 23. huhtikuuta on edelleen Katalonian toiseksi tärkein juhla, jota on perinteisesti juhlistettu lahjoittamalla ruusu, johon vastataan kirjalahjalla. Tämän tavan johdosta Unesco julisti päivän kansainväliseksi kirjan päiväksi. Suomessa kirjan ja ruusun päivää vietetään toukokuun toisena tiistaina. Vuonna 2006 samalle päivälle sattuneen Eurooppa-päivän johdosta, päivä siirrettiin vuorokautta myöhäisemmäksi eli toukokuun 10. päivään. Maltalla juhlapäivä on heinäkuun neljäs sunnuntai.
Doryichthys
Lajit
Sukuun kuuluu FishBasen mukaan seuraavat 5 lajia:
Nicolas Fouquet
Nicolas Fouquet tai Foucquet (27. tammikuuta 1615 Pariisi – 3. huhtikuuta 1680 Pignerol), Melunin ja Vaux’n varakreivi ja Belle-Islen markiisi oli ranskalainen valtiomies. Hän oli Ludvig XIV:n valtiontalouden yli-intendentti, kirjailijoiden ja taiteilijoiden suojelija. Hän joutui kuitenkin nuoren monarkin epäsuosioon vuonna 1661 ja tuli vangituksi, jossa kuoli epäselvissä olosuhteissa. thumb|right|190px|[[Édouard Lacretellen (1817–1900) maalaama Nicolas Fouquet'n muotokuva]]
Tuomarina
Maaliskuussa 1633 isä François Fouquet kysyi ￼￼kardinaali Richelieultä pojalleen Pariisin parlamentin neuvonantajan virkaa. Pyyntöön vastattiin kielteisesti, mutta hänelle osoitettiin vastaava virka kardinaalin vastikään perustamasta Metzin parlamentista. Tämä nuoren pojan nimitys oli osoitus isä Fouquet’n nauttimasta suosiosta ja kardinaalien luottamuksesta Nicolas'n kykyihin, sillä hänet määrättiin tehtävään erivapaudella nuoren ikänsä vuonsi.
Viidennen liittokunnan sota
Liittokunta ja mannermaasulkemus
Napoleon uskoi, että Englannin talous olisi heikko ja se voitaisiin suistaa talouskriisiin. Tämän vuoksi Ranska pyrki pakottamaan kaikki Euroopan valtiot mannermaasulkemukseen eli kauppasaartoon Britanniaa vastaan. Valtioita pakotettiin siihen uhkauksilla ja voimakeinoilla. Napoleonin marraskuussa 1806 antama Berliinin päätös sisälsi vaatimuksen, että kaikki kaupankäynti ja yhteydenpito brittien kanssa on kielletty. Syksyllä 1807 sitä täydennettiin Milanon päätöksillä, joiden mukaan kaikki Britannian turvalupaa käyttävät laivat otetaan sotasaaliiksi. Venäjä liittyi mannermaasulkemukseen heinäkuussa 1807 solmitun Tilsitin sopimuksen jälkeen ja myös Osmanien valtakunta ja Italian valtiot olivat mukana kauppasaarrossa.
Veiksel-jääkausi
Varhaisvaihe
Noin 122 000 vuotta sitten alkoi pohjoiselle pallonpuoliskolle kesällä tuleva Auringon säteily heiketä. Tämä johti jääkauden alkuun noin 118 000–116 000 vuotta sitten. Edeltänyt Eem-interglasiaali oli kestänyt noin 11 000 vuotta. ja joidenkin arvioiden mukaan pahin kuivuminen ja viileneminen tapahtui 500–1 000 vuodessa Euroopassa. Kesälämpötila laski 120 000−115 000 vuotta sitten pohjoisessa ja keskisessä Euroopassa noin kolme astetta ja talvilämpötila 6–10 astetta. Merenpinta laski voimakkaasti noin 124 000–120 000 vuotta sitten. Noin 115 000 vuotta sitten lämpötila laski Vostok-jääkairausnäytteen kairauspaikalla Etelämantereella, ja Keski-Eurooppaan ilmestyi melko nopeasti avointa kasvillisuutta metsän sijaan päätellen monista siitepölysarjoista. Jäätiköitymisen alun tienoilla koettiin Euroopassa noin 460 vuotta kestänyt kuivuuspulssi, jonka aikana ilmasto jäähtyi. Viime jääkaudella Skandinavian jäätikön koko vaihteli huomattavasti. Varhaisella Veiksel-jääkaudella ei ollut niin kylmää kuin myöhäisellä.
Keski-Veiksel-kausi
Noin 74 000 vuotta sitten alkoi hyvin kylmä kausi, jolloin jäätikkö peitti koko Suomen. Myös noin 74 000 vuotta sitten purkautui Toba-tulivuori Indonesiassa viilentäen Maan ilmastoa ainakin jonkin verran joksikin ajaksi.
Veiksel-jääkauden huippukohta
thumb|350px|Jäätikön laajin ulottuvuus kartalla, jossa Pohjoisnapa on keskellä. Massiivinen jäätiköityminen alkoi uudestaan noin 35 000–30 000 vuotta sitten, ja noin 30 000 vuotta sitten alkoi merenpinta nopeasti laskea jäätikköjen laajetessa nopeasti. Jää laajeni yleensä 25–50 metriä vuodessa, alussa paikallisesti jopa 500 metriä vuodessa.
Olosuhteet
Kesällä jäätikön pinnalla saattoi olla järviä, jotka talvella jäätyivät. Yksittäisiä vuoren huippuja saattoi pistää esiin jäätikön keskeltä. Joskus jään keskellä saattoi olla jäättömiäkin alueita, jollaisia on löydetty Etelämantereelta Victorianmaalta. Levitessään jäätikkö höyläsi alla olevaa kalliota ja kuljetti moreenia ja siirtolohkareita satoja kilometrejä. Varsinkin sulavan jäätikön pinta oli tummien lohkareiden täplittämä tai peittämä. Jäätiköltä puhalsi usein kylmä myrskytuuli, joka johtui jään päällä olevasta korkeapaineesta.
Jääkausi vesialueilla
Merten lauttajää ulottui nykyistä etelämmäksi ja yksittäiset jäävuoret ajelehtivat lähemmäksi päiväntasaajaa. Jääkaudella Golfvirran tuoman lämpimän veden yläraja ns. mereinen polaaririntama oli Espanjan tienoilla Biskajanlahdella, nyt se on Grönlannin rannikolla. Sama koskee myös ilmastollista polaaririntamaa, jossa matalapaineet kulkivat; se saattoi olla Välimeren seudulla. Tropiikin merialueella jääkauden aiheuttamat muutokset lienevät olleet vähäisempiä. On luultavaa, että meren yllä oleva jääkenttä oli korkeapaineen aluetta ja siirsi matalapaineiden reittiä etelään. Jääkauden lämpiminä interstadiaaleina kuitenkin Golfvirta ulottui pohjoisemmaksi ja matalapaineita saapui pohjoiseen, mikä lämmitti ja kostutti ilmastoa varsinkin Länsi-Euroopassa.
Maailman mannerjäätiköt Veiksel-jääkaudella
Jää virtaa mannerjäätikön keskustasta hitaasti ulospäin, metrien vuosivauhtia. Suuret mannerjäätiköt koostuivat useista jäävirroista, joiden jäljet näkyvät Suomenkin maaperässä viuhkamaisina drumliinikenttinä. Suuressa jäävirrassa noin 150 km:n läpimittaiselta alueelta leviää jäätä noin 300 kilometrin leveydelle 100 kilometrin matkalla muodostaen jään reunaan suuren kaaren. Jäävirtojen kohtausvyöhykkeellä saattoi joskus olla jäättömiäkin kohtia tai kaoottisia alueita, joissa jää ei virrannut. Suomessa eräs jäävirtojen kohtauspaikka oli Lahden seutuvilla (Salpausselkä) noin 12 500 vuotta sitten. Jäävirtojen kohtauspaikalla oli usein jäänalainen joki. Jäällä oli taipumus virrata siirappimaisesti pitkin alavia maita, jokilaaksoja, järviä ja meriä ja kovertaa niitä alavimmiksi. Näin jää saapui Pohjois-Saksaan Itämeren kautta ja koversi muun muassa Viron Peipsi­järveä ja Saarenmaan eteläpuolista lahtea sekä Amerikan suuria järviä, esimerkiksi Michiganjärveä. Jääkenttien edessäkin maa painui jään painosta Maan vaippaan laaksoksi ja siellä oli jääjärviä. Aivan jäätiköiden lähistöillä oli jääjärviä, jäätikköjokia, lössiaroa ja tundraa.
Ihminen viimeisellä jääkaudella Euroopassa
thumb|right|250px|Norja muistutti jääkaudella ehkä nykyajan Grönlantia. [[Jäätikön virtaus|Jäätä virtasi vuonoihin.]]
Mustaviuhkaevä
Mustaviuhkaevä (Austrolebias nigripinnis), entiseltä nimeltään helmiviuhkapyrstö on hammaskarppikaloihin kuuluva kausikala.
Apostrophe (’)
Apostrophe (') ja aikaisempi levy Over-Nite Sensation, molemmat nauhoitettu likimain samalla muusikkoryhmällä, ovat Classic Albums-dokumenttisarjan jakson aiheena, joka julkaistiin DVD:llä 1. kesäkuuta, 2007.
Moskovan metro
Moskovan metro on maailman neljänneksi vilkkaimmin käytetty metrojärjestelmä. Se sisältää 236 asemaa ja 17 linjaa yhteensä 397,3 kilo­metrin pituisena, ja sitä käyttää arkisin 6–9 miljoonaa ihmistä. Monet asemista tunnetaan koristeellisesta suunnittelustaan sekä sosialistisen realismin taide­teoksista. Metron rakentaminen aloitettiin 1930-luvulla Lazar Kaganovitšin tekemän Moskovan yleis­suunnitelman pohjalta. Ensimmäinen linja avattiin Sokolnikin ja Park Kulturyn välille 15. touko­kuuta 1935.
Aulikki Oksanen
Vuokko Aulikki Oksanen-Halonen (s. 19. heinäkuuta 1944 Karvia) on suomalainen kirjailija ja runoilija.
Elämä ja ura
Omaelämäkerrassaan Piispa Henrikin Sormi (2004) Oksanen kuvaa tekstein, valokuvin ja piirroksin muun muassa nuoruutensa Ylioppilasteatteria ja poliittista laululiikettä, kirjailijaksi kasvamista, äitiyttä ja isoäitiyttä, yhteiskunnallisia haasteita ja rakkautta. Oksanen on lapsesta saakka kuvittanut tekstejään. Muun muassa runoteokset Sinua, sinua rakastan: Kauneimmat rakkausrunot (2000), Puškinin hevonen (2007), Kolmas sisar (2011) ja Helise taivas! (2014) ovat Oksasen itsensä kuvittamia. Keväällä 2018 julkaistiin teos Outojen kieli, sarjakuvia vuosilta 1966–2004, missä yhteydessä Oksasta luonnehdittiin nykysarjakuvan omaperäiseksi edelläkävijäksi.
James Jamerson
Jamerson syntyi Etelä-Carolinassa ja muutti äitinsä kanssa Detroitiin 1953. Hän oppi soittamaan kontrabassoa ja esiintyi pian useilla Detroitin alueen jazz- ja blues-klubeilla.
Primorjen piiri (Pietari)
Kunnallishallintoalueet
Primorjen piiri jakautuu kahdeksaan kunnallishallintoalueeseen. Ne ovat asemaltaan Pietarin keskustan kaupunginosia (munitsipalnyi okrug) lukuun ottamatta piirin läntisintä kunnallishallintoaluetta, Revonnenää, joka on kylä (posjolok). Kunnallishallintoalueet ovat
Buckinghamin π-teoreema
missä eksponentit mi ovat vakioita.
Joint-taso
Joint-taso tarkoittaa sotilaallisena terminä puolustushaarojen yhteistä tasoa, eri puolustushaarojen joukoista muodostuvaa yksikköä.
Buckinghamin π-teoreema
Esimerkki: matemaattinen heiluri
tai jokin sen potenssi täyttää vaatimukset. Siis ongelma voidaan ilmaista
Barry Pederson
Muuta
Jääkiekkouransa jälkeen Pederson on toiminut muun muassa jääkiekkokommentaattorina Boston Bruinsin otteluissa sekä radiossa että televisiossa. Pederson on naimisissa Patricia ”Patty” Pedersonin kanssa, jonka kanssa hänellä on kaksi lasta, nimiltään Benjamin ja Tatum.
Titaanien taistelu (vuoden 2010 elokuva)
Titaanien taistelu on vuonna 2010 ilmestynyt toiminta-/seikkailufantasiaelokuva. Se on uudelleenfilmatisointi vuoden 1981 elokuvasta Jumalten taistelu, joka perustui löyhästi kreikkalaiseen myyttiin Perseuksesta. Elokuvan on ohjannut Louis Leterrier ja pääosaa näyttelee Sam Worthington.
Arabianpikkutiira
Ravinto
Pikkukalat, nilviäiset, äyriäiset ja hyönteiset.
Al-Mayassa bint Hamad al-Thani
Taiteen keräily
Uskotaan, että al-Mayassa osti vuonna 2015 Paul Gauguin in Nafea faa ipoipo? -teoksen 300 miljoonalla dollarilla, mikä teki maalauksesta tuohon mennessä tiettävästi kaikkien aikojen kalleimman yksittäisen taideteoksen. Vuonna 2012 hän osti Cézanne n Kortinpelaajat 250 miljoonalla dollarilla ja vuonna 2007 Mark Rotkho n White Center (Yellow, Pink and Lavender on Rose) -teoksen 70 miljoonalla dollarilla. Hän on myös ostanut Damien Hirstin lääkekaapin 20 miljoonalla dollarilla ja Jeff Koons in, Andy Warhol in, Francis Bacon in ja Roy Liechtenstein in töitä. Al-Mayassa on pitänyt Qatarissa suuria Takashi Murakami n, Richard Serran ja Damien Hirstin taidenäyttelyitä.
Rajamäen kirkko
Sodan uhka
Kuriositeettina voi mainita, että talvisodan aikana kirkon korkea torni naamioitiin peittämällä se ja kirkon katto kauttaaltaan kuusennäreillä, koska pelättiin tornin olevan liian hyvä maamerkki pommittajille; sotilasjohdosta tuli jopa ehdotus tornin kaatamisesta – minkä pääjohtaja Ingman ja paikallispuolustus torjuivat yksiselitteisesti. Tehdasmuseossa ja tehtaiden 100-vuotisjulkaisussa on kuvia kirkosta näin peitettynä.
Nykyään
Kirkko oli vuoteen 1985 saakka tehtaan hoidossa. Se lahjoitettiin Nurmijärven seurakunnalle tehtaiden isännöitsijän Ahti Suomalaisen jäätyä eläkkeelle. Insinööri Suomalainen oli vastustanut luovutusta kovasti.
Konepistooli
250px|thumb|[[Suomi-konepistooli.]]
Konepistoolin etuna kivääriin verrattuna on aseen ja ampumatarvikkeen keveys ja suuri tulivoima. Ongelmana on kuitenkin lyhyt tehollinen kantama. Jo sadan metrin matkalla konepistoolin luoti menettää suurimman osan tehostaan, mikä vaatii konepistoolimiesten suojaamista kiväärimiehillä. Lyhyellä etäisyydellä, esimerkiksi metsässä tai sisätiloissa, konepistooli on kuitenkin tehokas. Sen tulinopeus on yleensä suurempi kuin rynnäkkökiväärin, minkä lisäksi konepistoolit ovat usein myös pienikokoisempia. Alkuaikoina konepistooleja kutsuttiin ”juoksuhautaluudiksi”: sarjatulella on mahdollista ”lakaista” juoksuhautaa tyhjäksi vihollissotilaista.
Arja Nieminen
pienoiskuva|upright|Oopperan balettikoulun oppilaat Arja Nieminen ja [[Martti Valtonen (balettitanssija)|Martti Valtonen Sinisen helmen päärooleissa vuonna 1961.]] Arja Kyllikki Nieminen-Rastas (s. 25. joulukuuta 1943 Helsinki) on suomalainen balettitanssija, joka oli kiinnitettynä Suomen Kansallisbalettiin vuodesta 1961 vuoteen 1985. Solistitanssijaksi hän nousi 1967. Teknisesti varma ja karismaattinen Nieminen on tanssinut pääosia muun muassa Pähkinänsärkijässä, Joutsenlammessa, Gisellessä, Romeossa ja Juliassa ja Heijastuksia (Lemminkäisen äiti, 1985).
Konekivääri
Nykyaika
Nykyään käytössä olevia konekiväärejä ovat muun muassa yhdysvaltalaiset M60 (7,62 mm NATO) ja M249 (5,56 mm NATO), venäläinen Kalašnikov PKM (7,62 mm × 53R), saksalainen HK MG 4 (5,56 mm NATO). Nykyään käytetään myös usealla piipulla varustettuja Gatling-tyyppisiä konekivääreitä. Ne voivat ampua jopa 6 000 laukausta minuutissa.
Japanin lippu
Historia
thumb|250px|1930-luvun kuva armeijaan lähtevän kunniaksi. Hinomaru riippuu talosta ja lapsilla on pieniä lippuja.
Protokolla
thumb|250px|Kansallislippu suruliputuksessa. Suruliputukseen Hinomarulla kehittyi kaksi tapaa. Toisessa lippu nostetaan puolitankoon, kuten muissakin maissa. Tapaa käytetään esimerkiksi valtionpäämiehen kuollessa. Toinen tapa on käyttää erityistä surulippua. Tapa on peräisin keisari Meijin hautajaisista vuodelta 1912, kun hallitus antoi asetuksen, jossa määrättiin lipun käytöstä Japanin keisarin kuollessa. Lipputangon nuppi täytyy peittää mustalla kankaalla ja lipun levyinen, liehuva musta kangas täytyy nostaa lipun yläpuolelle. Siitä lähtien tapaa on käytetty keisarin tai keisariperheen jäsenen kuollessa. Surulippua on käytetty myös joissakin muissa tapauksissa ja joskus sen käyttöön on liittynyt kiistoja. Esimerkiksi kun entinen pääministeri Ryūtarō Hashimoto kuoli elokuussa 2006, Japanin kommunistinen puolue vastusti surulipun käyttöä Ujin kaupungissa osin siksi, että pääministerin veli ei halunnut lippua käytettävän.
Mikojan MiG-35
thumb|right|Mig29M-OVT Berliinin ilmailunäyttelyssä 2006. MiG-35 on MiG-29M OVT:n vientimalli, joka on varustettu suihkuvirtauksen suuntauksella varustetuilla RD-33 OVT -moottoreilla. MiG-35 esiteltiin ensi kerran elokuussa 2005 MAKS-ilmailunäyttelyssa Moskovassa ja ulkomailla Aero India-2007 show’ssa. Koneessa on uusi viidennen sukupolven Žuk-AE AESA-tyypin -tutka.
Pulkovon observatorio
Historia
Aleksandr Brjullovin suunnittelema observatorio valmistui 1839. Se rakennettiin saksalaistaustaista tähtitieteilijä Wilhelm von Struvea varten, joka toimi laitoksen ensimmäisenä johtajana vuoteen 1861 asti, jolloin johtoon astui hänen poikansa Otto Wilhelm von Struve.
Tähtitornissa on 38 cm:n kaukoputki, joka valmistuessaan oli maailman suurin ja aikanansa huipputekniikalla valmistettu. Observatorion päätehtävä oli aluksi kaksoistähtien koordinaattien ja joidenkin tähtitieteellisten vakioiden kuten prekessioiden, nutaatioiden ja aberraatioiden määrittäminen. Siellä tehtiin myös Venäjän maantieteelliseen alueeseen ja navigointiin liittyvää tutkimusta. Observatorio julkaisi tähtien tarkat koordinaatit sisältävät tähtiluettelot vuosina 1845, 1865, 1885, 1905 ja 1930; lopulta kartoitettuja tähtiä oli 558.
Sodan jälkeen observatorio rakennettiin uudelleen, ja se jatkoi toimintaansa laajennettuna vuonna 1954.
Tintin seikkailut
Päähenkilö Tintti on nuori lehtimies ja matkailija, jonka rinnalla kulkevat uskollinen koira Milou, kapteeni Haddock, professori Tuhatkauno ja monet muut hahmot.
Tintti
Tintti on Tintin seikkailujen päähenkilö. Hän teki ensiesiintymisensä belgialaisessa sanomalehdessä 10. tammikuuta 1929 ja perustui suurelta osin Hergén aiempaan Totor-partiolaishahmoon. Tintti on nuori belgialainen lehtimies, joka sekaantuu vaarallisiin tapauksiin ja selvittää ne sankarillisesti. Vaikka Tintti esitetään tunnettuna toimittajana, hänet harvemmin nähdään varsinaisessa työssään. Tintti on asenteiltaan suhteellisen neutraali ja muita henkilöhahmoja värittömämpi puhtoinen sankari. Tintin henkilö muuttuu jonkin verran myöhemmissä kirjoissa, alkaen Castafioren koruista. Hän ei enää aktiivisesti hakeudu seikkailuihin, vaan joutuu niihin ympäristön vaikutuksesta. Etenkin tämä näkyy kirjoissa Lento 714 ja Tintti ja Picarot.
Kapteeni Haddock
Haddockilla on taipumusta äkkipikaisuuteen ja hän käyttää värikästä kieltä parjatessaan hänet suututtaneita henkilöitä, eläimiä tai jopa asioita. Haddockin mielijuoma on Loch Lomond -merkkinen viski. Haddock asuu esi-isälleen kuuluneessa Moulinsartin linnassa, jonka professori Tuhatkauno ostaa hänelle kirjan Rakham Punaisen aarre lopussa.
Kuvitteellisia maita
Tintti-seikkailuissa Mustan kullan maa ja Seikkailu Punaisella merellä nähdään myös Arabian niemimaalla sijaitseva Khemed, jonka hallitsijan emiiri Ben Kalish Ezabin valtaa uhkaa jatkuvasti vallanhimoinen šeikki Bab El Ehr. Salaperäisen tähden uusitussa versiossa Yhdysvallat on vaihdettu São Ricoksi, joka nimestään päätellen sijaitsee San Theodorosin ja Nuevo Ricon tavoin Etelä-Amerikassa. Faaraon sikareissa ja Sinisessä lootuksessa esiintyy Rawhajpoutahlahin maakunta Intiassa. Sinisessa lootuksessa myös pikaisesti mainitaan Poldomoldaquen ja Poldavian kuvitteelliset valtiot. Lennossa 714 Rastapopoulosin kätyreinä toimii joukko vapaustaisteilijoita, jotka ovat kotoisin sisällissodan kouriin joutuneesta Sondonesiasta.
Jatkumo
Tyypillinen kerrontatapa sarjakuvien jatkumossa on esitellä hahmoja, jotka ovat tehneet ensiesiintymisensä edellisissä seikkailuissa. Osasta hahmoista Hergé teki sarjan vakiohahmoja, kuten Kuningas Ottokarin valtikan Bianca Castafioresta ja Yksisarvisen salaisuuden Nestorista. Faaraon sikareiden etsiväkaksikosta Dupontista ja Dupondista, Kultasaksisen ravun kapteeni Haddockista Rakham Punaisen aarteen professori Tuhatkaunosta Hergé päätti tehdä sarjan keskeiset hahmot Tintin ja Miloun rinnalle. Ensimmäisen kerran Hergé esitteli useita edellisissä tarinoissa esiteltyjä hahmoja Seitsemässä kristallipallossa, jossa nähdään Castafioren ja Nestorin ohella myös Särkyneen korvan kenraali Alcazar. Eniten vanhoja hahmoja Hergé esitteli Seikkailussa Punaisella merellä, jossa ovat mukana Nestorin, Castafioren ja Alcazarin ohella myös Ben Kalish Ezab, Abdullah ja Bab El Ehr Mustan kullan maasta, Dawson Sinisestä lootuksesta, Oliveira da Figueira Faaraon sikareista ja Mustan kullan maasta, J. W. Müller Mustan saaren salaisuudesta ja Mustan kullan maasta, Allan Kultasaksisesta ravusta, Roberto Rastapopoulos Faaraon sikareista ja Sinisestä lootuksesta ja Seraphin Lampion Tuhatkaunon tapauksesta.
Mustan saaren salaisuus
Mustan saaren salaisuus on kohdannut vuosien varrella eniten muutoksia: se on piirretty uudelleen kolmeen kertaan. Ensimmäinen mustavalkoinen 124-sivuinen albumi ilmestyi vuonna 1938, ja 62-sivuiseksi ja neliväriseksi seikkailu muuttui vuonna 1943. 1960-luvulla seikkailu piirrettiin jälleen kokonaan uudelleen Tintin brittiläisen kustantajan pyynnöstä. 1950-luvun viimeisinä vuosina Tintti löi itsensä läpi saarivaltiossa ja koska Mustan saaren salaisuus tapahtuu Britteinsaarilla olisi albumi ollut omiaan siellä julkaistavaksi. Vuoden 1943 versiossa oli kuitenkin runsaasti Isoa-Britanniaa koskevia asiavirheitä, joten Hergé suostui kustantajan pyyntöön ja uusi versio ilmestyi ranskaksi vuonna 1965 ja englanniksi vuonna 1966.
Hondurasin perustuslaki
Ramón Villeda Moralesin presidenttikaudella 1957 luotu perustuslaki muodosti vaaleja valvovan viranomaisen. Sotilasjuntan aikakaudella 1965 kirjoitettu perustuslaki oli lähes identtinen edelliseen verrattuna. Perustuslaki oli voimassa vuoteen 1982, jolloin nykyinen laki astui voimaan. Se on jo nyt Hondurasin pisimpään voimassa ollut perustuslaki. Siinä on seitsemän kappaletta ja 379 artiklaa.
Eläinten päivä
Päivän historia
pienoiskuva|Kuva Berlin Sportpalast vuodelta 1910. Rakennus purettiin vuonna 1973. Alkuperäinen idea päivän järjestämiseksi oli Heinrich Zimmermannin (1887–1942) joka oli saksalaisen Mensch und Hund -lehden kustantaja ja toimittaja. Hän järjesti ensimmäisen Eläinten päivän 24. maaliskuuta 1925 Berliinissä ja siihen otti osaa 5 000 ihmistä. Alun perin se oli ajateltu järjestettäväksi 4. lokakuuta mutta koska Berlin Sportpalast jossa ensimmäinen tapahtuma järjestettiin oli vapaana vain tuona ajankohtana niin se pidettiin silloin. Paikka oli ainoa jossa voitiin järjestää niin iso tapahtuma. Seuraavina vuosina se järjestettiin samana päivänä kunnes se vuonna 1929 siirrettiin 4. lokakuuta mikä oli alun perin kaavailtu päivä. Aluksi sitä järjestettiin vain Saksassa, Itävallassa, Sveitsissä ja Tšekkoslovakiassa. Vuonna 1931 8. toukokuuta pidettiin Firenzessä, Italiassa maailman eläinsuojelujärjestöjen kongressi jossa Zimmermannin ehdotus kansainvälisen Eläinten päivän viettämiseksi 4. lokakuuta hyväksytiin yksimielisesti. Päivä on alkujaan valittu Fransiskus Assisilaisen muistopäivän mukaan. Monissa katolisissa kirkoissa järjestetään eläinten siunaustilaisuuksia. Nykyisin eläinten päivää vietetään maailmanlaajuisesti uskonnosta riippumatta.
Petri Pettersson
Diskografia
Sooloalbumit
Hashimoton tyreoidiitti
Hashimoton kilpirauhasulehdus eli Hashimoton tyreoidiitti tai Hashimoton tauti (E06.3) on autoimmuunireaktiosta johtuva krooninen sairaus. Hashimoton tauti voi johtaa niin sanottuun autoimmuunitulehduksen aiheuttamaan kilpirauhasen vajaatoimintaan (E03.80) ja jopa struuman syntyyn. Sairauteeen ei liity kipua kilpirauhasessa tuntuvaa kipua.
Kankaantausta
Alueella on toiminut kyläkauppa ja Kankaantaustan koulu, joka kuitenkin lakkautettiin vuonna 2005.
Bangin’ on Wax
Bangin' on Wax on gangsta rap -albumi, jonka artisteina ovat katujengit Crips ja Bloods. Albumia on myyty yli 400 000 kappaletta.
Oskar Nyström
Nyström henkilönä
Nyströmin ulkonäköä kuvannee parhaiten erään hänen aikalaisensa lausunto: "Kasvoiltaan tumma kuin etelän yö, vaikka olikin Pohjolan valkeasta kaupungista kotoisin." Nyström esiintyi Tannerin tapaan pukeutuneena tilanteeseen kulloinkin sopiviin, koomisiin asuihin. Hänen mimiikkansa oli erinomainen, joskin tanssi- ja voimistelutemput eivät olleet hänen vahvoja puoliaan. Esiintymistilanteissa häntä avusti säestäjä, useimmiten pianolla, sillä sen ajan elokuvateattereissa sellainen kuului olla omasta takaa taustamusiikin soittamista varten. Nyström itse osasi Hirvisepän mukaan soittaa pianoa vain 'kotitarpeiksi'.
Laura Arffman
Työura
Arffman on kirjoittanut elämäkerran vuonna 2019 kuolleesta hiihtäjä Mona-Liisa Nousiaisesta.
Yksityiselämä
Arffman on kertonut olleensa lapsena koulukiusattu. Kiusaamisen vuoksi hän päätyi opiskelemaan lukioon toiselle paikkakunnalle. Kiusaaminen on vaikuttanut merkittävästi hänen myöhempiin valintoihinsa, ja sen vuoksi aiheesta avoimesti puhuminen on ollut Arffmanille tärkeää.
Elijah Muhammad
Perhe
Muhammadin poika Jabir Herbert Muhammad toimi nyrkkeilijä Muhammad Alin managerina vuosina 1965–1991 ja Muhammadin lapsenlapsi, Ozier Muhammed, on The New York Times -lehden valokuvaaja ja Pulitzer-palkinnon saaja.
Tuomas Tolonen
Tuomas Tolonen (s. 13. syyskuuta 1993 Kajaani) on suomalainen jääkiekkomaalivahti, joka pelaa Mestis-joukkue Kajaanin Hokissa.
Pyhä Julius I
Julius vakiinnutti joulukuun 25. päivän Jeesuksen syntymäpäiväksi eli joulun päivämääräksi vuonna 345. Samaan aikaan aikaisemmin oli vietetty talvipäivänseisauksen jälkeistä voittamattoman auringon päivää, Sol Invictusta.
Winschoten
Winschoten on kaupunki ja entinen kunta Alankomaissa, Groningenin provinssissa. Asukkaita kaupungissa on 18 330 (30.6.2008) ja väestötiheys on 846 as./km². Kunnan pinta-ala oli 22,24 neliökilometriä, josta vettä on 0,58 km². Kunnan keskustaajama oli samanniminen, kuin kuntakin. Winschotenin pormestari oli Janny Vlietstra.
Vuonna 2010 kunnat Reiderland, Scheemda ja Winschoten yhdistyivät uudeksi kunnaksi nimeltään Oldambt.
Winschoten sijaitsee Autobahn A7 -tien (E22) varrella, noin 20 kilometriä itään Groningenin kaupungista. Kaupungissa on myös rautatieasema.
Fröndenberg Saksassa ja Płońsk Puolassa ovat Winschotenin yhteistyökaupunkeja.
Balkanin taistelut (ensimmäinen maailmansota)
Serbian taistelut
Itävalta yritti ensin suoraan vallata Serbian. Alussa Serbia onnistui kahdesti torjumaan Itävallan joukot, mutta syksyllä 1915 Saksan, Itävallan ja Bulgarian yhteishyökkäyksen jälkeen serbiarmeijan rippeet vetäytyivät Albaniaan.
Albanian taistelut
Hieman ennen ensimmäiseen maailmansotaan liittymistään Italia miehitti joulukuussa 1914 Albanialle kuuluneen Vloren satamakaupungin. Sotaan liityttyään Italia laajensi syksystä 1916 alkaen miehittämäänsä Albanian aluetta etelämmäksi. Ympärysvaltojen luvalla Italia miehitti Epeiroksen pakottaen puolueettoman Kreikan joukot vetäytymään alueelta. Kesäkuussa 1917 Italia julisti miehittämänsä Keski- ja Etelä-Albanian alueet protektoraatikseen ja Pohjois-Albania jaettiin Serbian ja Makedonian kesken. Lokakuun loppuun 1918 mennessä Ranskan ja Italian joukot olivat riisuneet aseista Albaniassa olleet Itävalta-Unkarin joukot.
Fritz Noether
Elämä
Noetherin isä oli matemaatikko ja Erlangenin yliopiston professori Max Noether. Maineikas matemaatikko Emmy Noether oli hänen vanhempi sisarensa.
Noether opiskeli vuodesta 1904 Erlangenissa ja Münchenissä fysiikkaa ja matematiikkaa. Vuosina 1922–1934 hän opetti korkeampaa matematiikkaa ja mekaniikkaa Breslaun (nykyisin Wrocław, Puola) yliopistossa. Noether joutui juutalaisuutensa vuoksi virastaan eläkkeelle, jolloin hän siirtyi Neuvostoliittoon ja sai Tomskin yliopistosta matemaattisen fysiikan ja teoreettisen mekaniikan laitoksesta professuurin. Häntä epäiltiin vakoilusta Saksan hyväksi ja hänet tuomittiin vankeuteen 25 vuodeksi. Albert Einsteinin vetoomus hänen puolestaan ulkoministeri Maksim Litvinoville ei tuottanut tulosta. Vasta arkistojen avauduttua Mihail Gorbatšovin kaudella selvisi, että Noether oli tuomittu 1941 kuolemaan ja teloitettu Orjolissa. Neuvostoliiton korkein oikeus totesi syytteet 1988 keksityiksi, ja Noetherin maine puhdistettiin.
Ekinus
pienoiskuva|Ekinus ja [[abakus (arkkitehtuuri)|abakus merkittynä doorilaiseen kapiteeliin.]] Ekinus on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa doorilaisen ja joonialaisen pylvään kapiteelin ulospäin kaartuva osa.
Australialainen jalkapallo
Historia
1870- ja 1880-luvulla lajin suosio kasvoi suuresta. 1870-luvulla Melbournen ja Carltonin seurojen väliset ottelut keräsivät yli 10 000 katsojaa. Ensimmäinen australialaista jalkapalloa varten rakennettu kenttä valmistui Carltoniin vuonna 1876. Ensimmäinen Carlton–Melbourne-ottelu keräsi 5 000 katsojaa, ja 1880-luvun puolivälissä katsojia oli jo 34 000.
Victorian Football League
Vuosien 1893–1895 laman seurauksena otteluiden yleisömäärät kääntyivät laskuun ja VFA päätti kulujen jakamisesta auttaakseen talousvaikeuksista kärsiviä seuroja. Johtavat seurat vastustivat ehdotusta, ja lopulta vuonna 1896 Melbournen kahdeksan johtavaa seuraa; Essendon, Geelong, Collingwood, Etelä-Melbourne, Fitzroy, Carlton ja St Kilda, perustivat oman Victorian Football Leaguen eli VFL:n, joka salli vapaan palkanmaksun pelaajille, ja päätti vähentää kenttäpelaajien määrän kahdeksaantoista. Vuonna 1906 perustettiin lajiliitto Australasian Football Council kontrolloimaan osavaltioiden välisiä pelaajien liikkeitä ja kehittämään lajia kansallisella tasolla.
Peli
Joukkueessa on kerrallaan 18 pelaajaa kentällä. Palloa saa kuljettaa käsissä, mutta sitä täytyy pompauttaa maan kautta 15 metrin välein. Palloa voi kuljettaa niin kauan kunnes vastustaja saa pelaajasta kiinni, minkä jälkeen pallosta täytyy luopua. Palloa voi syöttää pelaajalta toiselle suoraan käsistä potkaisemalla (punt-kicking) tai lyömällä sitä nyrkillä toisesta kädestä (handballing). Pallon syöttäminen heittämällä on kiellettyä. Paitsiosääntöä ei ole. Mikäli pelaaja saa pallon suoraan ilmasta kiinni vähintään 15 metrin etäisyydellä olevan pelaajan potkusta (mark), seuraa vapaapotku, jonka voi suorittaa miltä etäisyydeltä tahansa kiinniottokohdan takapuolelta. Eräs pelin luonteeseen kuuluva piirre on ns. high mark, jossa useita pelaajia on ottamassa palloa kiinni muun muassa toisten pelaajien selästä tai olkapäiltä.
Peninkulma
Käyttö Ruotsissa
Peninkulmaa käytetään Ruotsissa yleisesti puhekielessä. Esimerkiksi moottoriajoneuvojen polttoaineenkulutus ja kilometrimäärä ilmoitetaan lähes poikkeuksetta peninkulmina. Siten ”4 900 mil” ajetulla autolla on ajettu 49 000 km. Ruotsissa polttoaineenkulutus peninkulmaa kohden, ”milkostnad”, ja kilometrikorvaus, ”milersättning”, esiintyvät termeinä jopa lainsäädännössä. Tiomila on suunnistuskilpailu, jossa on 10 osuutta (tio-), joista jokainen noin 10 km (-mil-).
Peter Blaker
Peter Allan Renshaw Blaker, Paroni Blaker (4. lokakuuta 1922 – 5. heinäkuuta 2009) oli brittiläinen Konservatiivipuolueen poliitikko. Hän istui parlamentin jäsenenä Blackpool Southista vuosina 1964–1992. Hänelle myönnettiin elinikäinen päärinarvo 1994.
Tuotannonohjaus
Tietojärjestelmien tukema tuotannonohjaus
Tuotannonohjausta on tehty jo ennen tietokoneita, mutta käytännössä nykyinen tuotannonohjaus on hyvin pitkälle tietojärjestelmien tukemaa. Alussa materiaalinhallinta perustui lähinnä tilauspisteeseen, ja ajatukseen pitkistä tuotteiden elinkaarista ja siitä että kaikkea varastoidaan hieman asiakkaan ennustettavaa kysyntää vastaten.
Historiallista syistä tuotannonohjaukseen liittyy monia hieman päällekkäisiä käsitteitä:
Italian rintama (ensimmäinen maailmansota)
Sotaan liittyminen
Italia oli sodan syttyessä keskusvaltojen liittolainen, mutta Italian liittyminen sotaan keskusvaltojen puolelle ei ollut missään vaiheessa todennäköistä. Italian talous oli haavoittuvainen merisaarrolle, se oli riippuvainen Britannian kivihiilitoimituksista ja sen alueelliset laajentumistavoitteet oli suunnattu Itävalta-Unkaria vastaan.
Eemil Luukka
Perhe
Eemil Luukan poika oli ministeri ja SOK:n pääjohtaja Viljo Luukka.
10/80
10/80 on suomalaisen Hurriganes-yhtyeen marraskuussa 1980 julkaistu kahdeksas albumi. Tukholman Polar-studioilla äänitettyä albumia pidetään yleisesti Hurriganesin parhaana Roadrunnerin jälkeen. Musiikillisesti se on aiempia levyjä monipuolisempi, ja sillä on yhtyeelle tavanomaisen rock and rollin lisäksi progressiivisia vaikutteita ja rautalankahenkisyyttä. Albumi myi kultaa, ja singlenä julkaistu kappale ”Bourbon Street” oli Hurriganesin suurin hitti pitkään aikaan.
Taustaa
Romahtanut levymyynti kävi yhtyeen kunnialle. Hurriganesia pidettiin vanhenevan ja harvenevan kuulijaryhmän suuruutena menneeltä vuosikymmeneltä, ja musiikkimaailmassa oli paljon erilaisia ilmiöitä skasta futurockiin ja eurodiskosta sankariheviin. Rockmusiikki oli muutenkin jatkuvassa muutostilassa. Kapinallisten punkkareiden musiikki oli muuttunut diskokelpoiseksi listapopiksi, kun esimerkiksi Pelle Miljoonan ”Tahdon rakastella sinua” ja ”Moottoritie on kuuma” kelpasivat tavallisten nuorten viikonlopunviettoon. Lisäksi suurin osa 1950-lukua ihannoivista ”diinareista” vaihtoi tyylinsä trendikkäämmäksi. Esimerkiksi Teddy & The Tigersin huippusuosio laantui nopeasti.
Valmistautuminen
Edellisen Jailbird-albumin helpoille ratkaisuille haluttiin löytää parempia vaihtoehtoja. Remu Aaltonen oli pyytänyt ulkopuoliseksi avustajaksi Pave Maijasen, jolla oli studionäkemystä ja -kokemusta sekä vuosia kestänyt ystävyys- ja luottamussuhde Albert Järvisen kanssa. Järvisen oli helpompi hyväksyä Maijasen kuin Aaltosen auktoriteetti. Raskailla kiertueilla syntyneistä ristiriidoista päätettiin luopua sanattomalla sopimuksella yhteisen edun vuoksi.
Äänitys
Albert Järvinen soitti 10/80-albumin kitarakompit vuoden 1968 Fender Telecaster -kitaralla. Samalla kitaralla Cisse Häkkinen oli soittanut komppikitaraosuutensa Remu Aaltosen vuoden 1978 sooloalbumilla No Panic. Pian, 1980-luvun alusta eteenpäin kitara oli pitkään Tuomari Nurmion käytössä. Järvinen soitti kaikki albumin soolot Music Man Sabre II Black -kitaralla. Cisse Häkkinen soitti vuosimallin 1962 Fender Precision Natural -bassoa ja Remu Aaltonen Pearlin rumpuja.
Tyyli
10/80-albumia on pidetty lähes Roadrunneriin verrattavana klassikkona, vaikka onkin tyylillisesti hyvin erilainen. Toisin kuin Roadrunner tai Rock and Roll All Night Long, siitä pyrittiin tarkoituksellisesti tekemään klassikko. Honey Aaltosen kirjoittaman Hurriganes-kirjan mukaan 10/80-albumia pidetään aikuistuneen Hurriganesin voimannäytteenä sekä osoituksena siitä, ettei Hurriganesin tarvitsisi seurata aikaansa – aika seuratkoon Hurriganesia. Albumilla on niin progressiivisia vaikutteita (”Made in Sweden”) kuin rautalankavivahteita (”Just for You”). Niiden väliin mahtuu kirjo erilaista rock and rollia. Popvaikutteisia kappaleita ovat ”Bourbon Street, ”Cozyrow” ja ”Just for You”. Niitä tasapainottavat nopeatempoiset rockit, kuten ”Rocking Belly” ja ”Let’s Go Rocking Tonight”. ”Down the Line” sisältää vaikutteita amerikkalaisesta rockista. Albumilla on vain yksi yli kolmeminuuttinen kappale, ”Bye Bye Bye”.